**Газета Медицина для Вас № 3 от 14.04.2021г**

**АИТВ-жұқпасына стигма және дискриминация**

АИТВ-жұқпасының эпидемиясы бүкіл әлемде таралуына байланысты адамдардың көз-қарасы әр түрлі. Қоғамда және жеке тұлғалар жағынан АИТВ жұқтырғандар жиі остракизмге тап болады, оларға қатысты стигма және дискриминация туындалады. Қоғамда стигма және **д**искриминация (алалау, бөлектеу) тарағандықтан, азаматтарды құқығынан айырып, мүмкіндіктерін шектейді.

Егер АИТВ жұқтырғандарға қол үшін берсек, ынтымақтастас болсақ, бірігіп стигма мен дискриминацияға қарсы күрес жүргізсек жағдай басқа болар еді.

АИТВ-жұқпасына байланысты қалыптасқан көз-қарас стигманы тудырады, сонымен қатар гендерлық, расалық, ұлттық, жыныстық теңсіздікті күшейтеді. Мысалы, АИТВ-ны жұқтырған әйелдер мен еркектерге де көзқарас әр түрлі, жұқпа көзі еркек болса да, кінәлі қылып әйел адамды шығарады.

Стигма әлеуметтік теңсіздік тудырады, адам құқығына шек қойылады, медициналық және де басқа да қызмет алуға кедергі болады. Стигма мен дискриминация қатар жүреді.

АИТВ –мен өмір сүретін адамдарға қатысты дискриминация түрлері:

1.Әлеуметтік-медициналық қызмет алғанда, медициналық қызметкерлер жағынан негативті қарау;

2.Жұмыстан босату, жұмысқа қабылдамау, зейнеткерлік сызбалардан шығару, ауруға байланысты жәрдемақыдан айыру;

3.Мектепке дейінгі мекемелерге, мектепке қабылдамау, мұғалімдерді жұмыстан босату;

4. Қамаудағы АИТВ жұқтырған адамдарды мәжбүрлі шектеу, топтағы қызметке жол бермеу;

5.Шет мемлекеттке кіруге рұқсат бермеу.

Стигма дискриминацияны тудырады: қоғамнан оқшаулау, күнделікті қарым-қатынастан бас тарттыру, орынсыз айыптау, соқтығу, күш көрсету, өсек тарату.

Адамның ең басты құқығы- еркіндік, дискриминацияны болдырмау.

Дискриминациядан қорыққаннан адамдар өзінің АИТВ-жұқтырғанын мойындамайды, емделуден бас тартады, кейбіреулері жанұясынан қуылады, ерлі-зайыптылар ажырасады және т.б. Стигма және дискриминация тығыз байланыста, бір- бірін күшейтеді.

АИТВ-жұқпасына деген стигма және дискриминация ұрпақтан-ұрпаққа таралып, өсіп келе жатқан балаларға қиындықтар тудыруы мүмкін.

Стигма және дискриминацияны жоюдың тиімді жолы - ол АИТВ жұқтырған адамдарға қоғамдық өмірге үлесін салуға жағдай жасау. Ең алдымен, денсаулықтарын сақтау үшін ем алуға мүмкіндік беру.

Стигма және дискриминацияны жою үшін қоғамда:

- стигма және дискриминация болған жағдайдағы қауіп-қатерге назар аудару;

- стигма және дискриминация жойылғандағы артықшылықтарды насихаттау;

- надандық, үрейлену, мойындамауды жою үшін ағарту жұмыстарын жүргізу;

-АИТВ жұқтырған адамдардың қоғамдық жұмысқа қатысуына үміт пен ықыласының сақталуына көмек көрсету қажет.

АИТВ-жұқпасымен ұзақ өмір сүруге болады. Егер қасындағы адамдардан яғни, әрқайсымыздан, қолдау, түсінік және сүйіспеншілік көрсетілсе, өмірі одан да ұзаққа созылуы мүмкін.

Стигма және дискриминациямен күресіп ғана біз АИТВ-жұқпасын жеңе аламыз.

ЖИТС-орталағының

Эпидемиолог-дәрігері

З.Рахимбаева